РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 број 06-2/437-15

27. октобар 2015. године

Б е о г р а д

ЗАПИСНИК

70. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 27. ОКТОБРА 2015. ГОДИНЕ

Седница је почела у 10,40 часова.

 Седницом је председавао Иван Јовановић, заменик председника Одбора.

 Седници су присуствовали чланови Одбора: Драгољуб Зиндовић, Оливера Пешић, Никола Јоловић, Дејан Раденковић, Момо Чолаковић, Војислав Вујић и Золтан Пек.

 Седници су присуствовали заменици чланова Одбора: Александар Марковић, заменик Милоша Тошанића и Горан Вукадиновић, заменик Сузане Шарац.

 Жика Гојковић, члан Одбора, приступио је седници у току расправе по првој тачки дневног реда.

 Седници нису присуствовали чланови Одбора: Верољуб Арсић, Радмило Костић, Душица Николић, Горан Ковачевић, проф. др Милорад Мијатовић и Ђорђе Стојшић, нити њихови заменици.

 На позив председника Одбора, седници је присуствовао Маријан Блешић, виши саветник у Министарству финансија.

 На предлог председавајућег, Одбор је једногласно утврдио следећи

Д н е в н и р е д:

1. Разматрање Предлога закона о потврђивању Уговора између Владе Републике Србије и Владе Републике Казахстан о избегавању двоструког опорезивања и спречавању пореске евазије у односу на порезе на доходак и на имовину, који је поднела Влада (број 43-2529/15 од 9. октобра 2015. године)

  **Прва тачка дневног реда**: Разматрање Предлога закона о потврђивању Уговора између Владе Републике Србије и Владе Републике Казахстан о избегавању двоструког опорезивања и спречавању пореске евазије у односу на порезе на доходак и на имовину, који је поднела Влада

Уводно излагање о Предлогу закона поднео је Маријан Блешић, представник Министарства финансија. Он је укратко члановима и заменицима чланова Одбора представио закон, образложио разлоге за његово доношење и решења која се предлажу тим законом.

Поводом ове тачке дневног реда није било дискусије.

 На предлог председавајућег, Одбор је једногласно одлучио да предложи Народној скупштини да прихвати Предлог закона о потврђивању Уговора између Владе Републике Србије и Владе Републике Казахстан о избегавању двоструког опорезивања и спречавању пореске евазије у односу на порезе на доходак и на имовину

\* \* \*

 На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора између Владе Републике Србије и Владе Републике Казахстан о избегавању двоструког опорезивања и спречавању пореске евазије у односу на порезе на доходак и на имовину.

 За известиоца Одбора на седници Народне скупштине одређен је Верољуб Арсић, председник Одбора.

\* \* \*

 У наставку седнице, председавајући је позвао чланове и заменике чланова Одбора да присуствују представљању Нацрта закона о уређењу професије проценитеља вредности непокретности, које Одбор за финансије, републички буџет и контролу трошења јавних финансија организује у сарадњи са Министарством финансија, одмах по завршетку ове седнице, у оквиру јавне расправе која је у току.

\* \* \*

 Седница је завршена у 10,50 часова.

 Седница је тонски снимана.

 СЕКРЕТАР ЗАМЕНИК ПРЕДСЕДНИКА

 Александра Шашо Иван Јовановић